钦定古今图书集成/明伦汇编/官常典/第693卷 > 姚泓 徐善惠 邵厚亨 刘道成 宋纶
## 钦定古今图书集成/明伦汇编/官常典/第693卷 > 姚泓 徐善惠 邵厚亨 刘道成 宋纶

曹纯

按《明外史黄泽传》：洛阳知县姚泓言：“其县旧输米，今
伊水不能溉田，请改纳粟。”乐昌知县徐善惠言：“县多
稻少麦，民以稻易麦输官，不若止令输米。”怀柔知县
邵厚亨言：“自黄花镇东至红螺山，去陵寝已远，乞弛
樵采禁。”黄岩知县刘道成言：“所治堤堰颓废，乞如旧
制设通判，专督农田水利。”湘阴知县宋纶言：“县民养
官牛百五十头，岁输租三百馀石。今牛死已久，而输
租不已，请除之。”益都知县曹纯言：“《诏书》除复业民逋
租，而县民逋三千馀石，户部犹催征，乞尽蠲免。”